खुद से हवा की गुणवत्ता (air quality) टेस्ट करना प्रोफेशनल मदद लेना ख़राब हवा की गुणवत्ता के संकेतों पर नज़र रखना
आज कल बाजार में कई ऐसे एयर क्वालिटी मॉनिटर हैं जो असरदार तरीके से आपकी घर की हवा की गुणवत्ता बता सकते हैं (और समय के साथ दर्ज भी करते जाते हैं) | ये उपकरण दरअसल  PM2.5( आपके द्वारा सांस लिए जाने वाली हवा में मौजूद छोटे धूल के कण और ऐलर्जन्स), VOCs (Volatile Organic Compounds – जैसे रासायनिक प्रदूषण फ़ैलाने वाले), तापमान, और उमस (मोल्ड के लिए) के लेवल चेक करते हैं |  बाजार में मिलने वाले सबसे भरोसेमंद एयर क्वालिटी मॉनिटर हैं Aeoss, IQAir, Nirvana India और Airveda | इन उपकरणों की कीमत साधारण तौर पर 7000 -23000 रूपये तक रहती है | आम तौर पर आप देख और सूंघ कर ये पता कर सकते हैं की घर में मोल्ड की मौजूदगी है की नहीं | अगर आपको अपने घर से धूल जैसी महक आये, और सफाई करने के बाद भी वो महक जाने का नाम नहीं ले, तो आपको प्रोफेशनल सहायता ले कर मोल्ड की जांच करवानी पड़ेगी | आपको मोल्ड के दिखने वाले निशानों पर भी नज़र रखनी चाहिए- जैसे बढ़ते काले धब्बे, पानी के धब्बे, या घर में कुछ ऐसे हिस्से जहाँ पानी भरा रहता है | कार्बन मोनोऑक्साइड एक बिना महक, रंग या स्वाद की गैस होती है और आपके घर में मोजूद कई सारे उपकरण ( जैसे स्टोव, फायरप्लेस, फर्नेस, हॉट वाटर हीटर, और ग्रिल्ल्स) इसको हवा में छोड़ सकते हैं | सूंघने पर ये घातक भी साबित होती है, इसलिए ये बेहतर है की अगर आपके घर में कार्बन मोनोऑक्साइड का स्तर बढ़ रहा है तो सचेत करने के लिए हर मंजिल पर आप कार्बन मोनोऑक्साइड डिटेक्टर इंस्टाल करवा लें |  कार्बन मोनोऑक्साइड डिटेक्टर को अपने बेडरूम के पास रखें ताकि सोते समय भी आप उसके अलार्म को सुन सकें | ये ध्यान रहे की आप डिटेक्टर की बैटरी नियमित तौर पर बदल रहे हैं | हर छः महीने बाद बैटरी बदल देना सही रहता है, हांलाकि ये अवधि मॉडल की ऊपर भी निर्भर रहती है | राडोन एक रेडियोएक्टिव गैस होती है जो यूरेनियम के टूटने पर पैदा होती है | ये मिटटी और कुएं के पानी में मिलती है, और कई बार ये लोगों के घर में प्रवेश कर जाती है | राडोन के असर को रोकने के लिए सबसे पहले उसकी जांच करना ज़रूरी होता है | आप किसी भी होम इम्प्रूवमेंट स्टोर राडोन टेस्ट की किट खरीद सकते हैं |  अधिकतर टेस्ट में चारकोल रीडिंग शामिल होती है जो की आप अपने घर में इस सामग्री को छोड़ कर, और उसके कुछ निर्धारित समय बाद उसे इकठ्ठा कर जांच के लिए लैब भेज कर करते हैं | इसके इलावा, आप भारत में पता कर सकते हैं यदि कोई सरकारी एजेंसी राडोन की किट मुफ्त में लोगों को बाँट रही है | ये उपकरण आपके घर की हवा की गुणवत्ता ठीक करने में बहुत कारगर साबित होती हैं, और खास तौर से एलर्जी से परेशान लोगों के लिए सहायक साबित होती हैं | इलेक्ट्रॉनिक एयर पुरिफिएर/ एयर क्लीनर्स अक्सर ज्यादा असरदार साबित होते हैं, क्योंकि वह फिल्टर्ड प्यूरीफायर से बेहतर तरीके से हवा से धुल के कण और ऐल्लर्जंस को निकाल पाते हैं | बेहतरीन नतीजे के लिए एयर प्यूरीफायर को अपने बेडरूम में रखें | इससे आपको घर के किसी और स्थान में मशीन रखने से ज्यादा देर तक उसके फायदे मिलेंगे (खास तौर से सोते समय) | जब भी शक हो, तो एयर फ़िल्टर बदल लेना अच्छा रहता है | साधारण परिवार के घर में हर 90 दिन में एयर फ़िल्टर बदल लेना चाहिए, पर अगर आपको लग रहा है की हवा की गुणवत्ता काफी ख़राब है तो आप इन्हें जल्दी भी बदल सकते हैं |  अगर आपके घर में कुत्ता या बिल्ली है, तो हर 60 दिन में फ़िल्टर बदलें | अगर आपको (ये आपके परिवार में किसी और को) एलर्जी हैं, तो आपको फ़िल्टर हर 20-45 दिन में बदल देना चाहिए | अगर आपको लग रहा है की आपके घर में हवा की गुणवत्ता ख़राब है, तो आपको एक प्रोफेशनल की मदद लेनी चाहिए जो जांच कर के आपको पारखी सुझाव दे सकता है | अपने दोस्तों, प्रॉपर्टी डीलर्स, या निर्माण करने वाली कंपनियों से आपके इलाके में ऐसे क्वालिफाइड स्पेशलिस्ट की जानकारी मांगें | प्रोफेशनल इन कारणों की वजह से ख़राब हुई हवा की जांच कर पायेगा:  घर के अन्दर मोल्ड (Indoor mold) लेड बेस वाले पेंट (Lead-based paint) धूल के कण और अन्य ऐल्लर्जंस धुएं की वजह से हवा का प्रदूषित होना एयर फ्रेशनरस, मोमबत्ती, और अगरबत्ती हाउसहोल्ड क्लीनर्स कम्बस्चन पार्टिकल या गैसेज (Combustion particles or gases) अगर आपको लग रहा है की आपके घर में राडोन का स्तर ज्यादा है, तो आप किसी प्रोफेशनल की मदद से समस्या का हल निकाल सकते हैं | आप अपने राज्य या स्थानीय स्वास्थ्य विभाग को संपर्क करके ऐसे प्रभावशाली प्रोफेशनल के नामों की सूची पा सकते हैं जो आपके घर से राडोन निकाल सकें | अगर आप घर खरीद या बेच रहे हैं, तो लोन पाने के लिए कई बार आपको हवा की गुणवत्ता की जांच करने की ज़रुरत पड़ती है | ये उन इलाकों में खास तौर से ज़रूरी होता है जहाँ फैक्ट्री या स्वाभाविक कारणों (जैसे जंगल की आग) की वजह से हवा में प्रदूषण का स्तर बहुत ज्यादा है | ऐसी स्थिति में, घर पर किये गए टेस्ट काफी नहीं होंगे |  ऐसे प्रोफेशनल को हायर करें जिसे घर में हवा की गुणवत्ता जांचने का अनुभव हो, हो सके तो प्रॉपर्टी डीलर, लेंडर, या होम इंस्पेक्टर द्वारा सुझाव किये गए व्यक्ति को चुनें | अगर आपके पास किसी प्रोफेशनल का सुझाव् नहीं है, तो अपने इलाके में ऑनलाइन रिसर्च करें और ग्राहकों द्वारा लिखे गए ऑनलाइन रिव्यु के आधार पर चुनाव करें | आप इस सिलसिले में सर्टिफाइड प्रोफेशनल की खोज भी कर सकते हैं | मौसम में बदलाव के ऊपर एलर्जी के बढ़ने का इलज़ाम लगाया जा सकता है, पर घर की हवा में मोजूद इर्रीटेंट भी इसका कारण हो सकते हैं | अगर आप अपने एलर्जी सिम्टम में बहुत ज्यादा बढ़त देखते हैं, तो शायद ये हवा की गुणवत्ता जांचने का सही वक़्त है | कुछ आम एलर्जी सिम्टम इस प्रकार हैं:  खांसी छींक आँखों से पानी नाक में रुकावट सर दर्द नाक से खून आप ऐसा सोचते होंगे की बीमार होने से हवा की गुणवत्ता का कोई लेना देना नहीं है | अक्सर, ऐसा सही होता है, पर कुछ पदार्थ (जैसे एस्बेस्टॉस, टॉक्सिक मोल्ड, और अन्य रसायन) आपकी सेहत पर हानिकारक प्रभाव छोड़ सकते हैं | ये ख़ास तौर से तब सच होता है जब आपको निमोनिया और ब्रोंकाइटिस बार बार हो जाता है | अगर आपको ऐसे सिम्टम दिखें तो अपने घर की हवा की गुणवत्ता जांच लें:  चक्कर आना जी मचलाना चिकत्ते (Rashes) बुखार शरीर का कांपना थकावट घर का निर्माण आपके घर की हवा की गुणवत्ता पर काफी असर डाल सकता है | जब भी कोई नया निर्माण कार्य होता है, तो हवा में धूल के कण, रसायन, और अन्य नुकसानदायक पदार्थ आपके घर के हवा के पाइप में इकट्ठे होकर आपके पूरे घर में फैल सकते हैं | पड़ोसियों द्वारा किया गया निर्माण कार्य भी आपके घर की हवा की गुणवत्ता पर दुष्प्रभाव छोड़ सकते हैं, तो उस पर भी नजर रखें |
एयर क्वालिटी मॉनिटर खरीदें: मोल्ड के निशानों को ढूंढें: अपने घर की हर मंजिल पर कार्बन मोनोऑक्साइड डिटेक्टर इंस्टाल करवाएं: घर पर राडोन (Radon) टेस्ट करें: एयर प्यूरीफायर का प्रयोग करें: हर थोड़े महीनों में एयर फ़िल्टर बदलते रहे: प्रोफेशनल को पैसे देकर अपने घर की हवा की गुणवत्ता की जांच करें: अपने घर में राडोन की जांच के लिए राडोन स्पेशलिस्ट को बुलाएं: अगर आपको ऑफिशियल टेस्ट नतीजे चाहिए तो आप प्रोफेशनल टेस्ट भी ले सकते हैं: ये देखें की कहीं एलर्जी के सिम्टम में बढ़त तो नहीं हुई है: किसी अजीब या नए स्वास्थ्य सिम्टम पर ध्यान दें: अपने घर के आस पास निर्माण कार्यों पर ध्यान दें:
https://www.wikihow.com/Test-the-Air-Quality-in-Your-Home https://www.wikihow.com/Test-the-Air-Quality-in-Your-Home https://www.wikihow.com/Test-the-Air-Quality-in-Your-Home
Doing Air Quality Tests Yourself Getting Professional Help Watching for Signs of Poor Air Quality